
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1082 

5 Δεκεμβρίου 1997 


ΠΕ ΡΙΕΧΟΜΕ ΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθμ. Τ/1098/29.8.96 υπουργικής 
απόφασης περί χωροθέτησης Τουριστικού Λιμένα 

στον όρμο Πάνορμο του Δήμου Λαυρεωτικής. 1 

Άδεια εκσυγχρονισμού, για ανέγερση νέων αποθη¬ 
κευτικών χώρων, εργοστασίου παραγωγής φαρ¬ 
μακευτικών κτηνιατρικών και καλλυντικών προϊό¬ 
ντων, της Φαμαρ ΑΒΕΕ, στο Δήμο Αυλώνος του 


Νομού Αττικής. 2 

Χορήγηση άδειας ίδρυσης και λειτουργίας Παραρ¬ 
τήματος του Εθνικού Ωδείου. 3 

Απαγορεύσεις κυνηγίου στις λιμνοθάλασσες 
Αιτωλικού, Μεσολογγίου, Κλείσοβας, Νεοχωρίου, 

Κατοχής. 4 

Σύσταση αμιγούς κοινοτικής επιχείρησης στην κοιν. 
Καστανέας Ν. Ιωαννίνων με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ 

ΠΟΛΙΤΙΣΤΙΚΗΣ ΑΝΑΠΤΥΞΗΣ ΚΑΣΤΑΝΕΑΣ». 5 

Αποχαρακτηρισμός Λατομικής Ζώνης στο Ν. Αχάί'ας. 6 


Καθορισμός αποδέκτη και ειδικών όρων διαθέσεως 
λυμάτων της Κοινότητας Καστελλίων Ν. Φωκίδας. 7 
Καθορισμός αποδέκτη και ειδικών όρων διαθέσεως 
λυμάτων της Κοινότητας Επταλόφου Ν. Φωκίδας. 8 

Αύξηση του Μετοχικού Κεφαλαίου της «3ΕΑΡΑΒΜ ΙΟ¬ 
Ν I ΑΝ Α.Ε.» με δημόσια εγγραφή και εισαγωγή των 
μετοχών της στην παράλληλη αγορά του Χ.Α.Α. ... 9 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Α ρίθ. Τ/440 4 (1) 

Τροποποίηση της αριθμ. Τ/1098/29.8.96 υπουργικής α¬ 
πόφασης περί χωροθέτησης Τουριστικού Λιμένα στον 
όρμο Πάνορμο του Δήμου Λαυρεωτικής. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τις διατάξεις του Ν. 2160/1993 (ΚΕΦ. Γ’ άρθρα 29-37) 
όπως τροποποιήθηκε με το άρθ. 5 του Ν. 2206/94. 


2. Την αριθμ. 1041/21.6.94 απόφαση Υπουργού 
Τουρισμού περί συγκρότησης της Διύπουργικής Επι¬ 
τροπής του άρθρου 30 του Ν. 2160/1993, όπως τροπο- 
ποιηθείσα ισχύει. 

3. Τις διατάξεις του Π.Δ. 27/96 (ΦΕΚ 19/Α/1.2.96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αριθμ. Τ/2531/7.7.97 (ΦΕΚ 137/Γ/9.7.97) απόφα¬ 
ση Πρωθυπουργού και Υπουργού Ανάπτυξης περί διορι¬ 
σμού του Λάμπρου Δημητρίου στη θέση του Ειδικού 
Γραμματέατου Υπουργείου Ανάπτυξης. 

6. Την αριθμ. Τ/1098/29.8.1996 (ΦΕΚ 827/Β/10.9.96) α¬ 
πόφαση χωροθέτησης Τουριστικού Λιμένα στον όρμο 
Πάνορμο του Δήμου Λαυρεωτικής Ν. Αττικής. 

7. Το γεγονός ότι στις μελέτες που διαβιβάσθησαν με το 
Α.Π. Τ/1891/9.5.97 έγγραφο της ΟΛΥΜΠΙΚ ΜΑΡΙΝ Α.Ε. 
τροποποιούνται τα όρια της χερσαίας και θαλάσσιας ζώ¬ 
νης του εν λόγου τουριστικού λιμένα και τα προβλεπόμε- 
να λιμενικά έργα. 

8. Το αριθμ. 24.754/26.6.97 προσύμφωνο μεταβίβασης 
ακινήτου στην ΟΛΥΜΠΙΚ ΜΑΡΙΝ Α.Ε. 

9. Τα αριθμ. 79/29.9.97, 80/17.10.97 και 81/31.10.97 
πρακτικά της Επιτροπής αρθ. 30 Ν. 2160/93. 

10. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τροποποιούμε την αριθμ. Τ/1098/29.8.96 απόφαση χω¬ 
ροθέτησης τουριστικού λιμένα στον όρμο Πάνορμο του 
Δήμου Λαυρεωτικής ως εξής: 

1. Η παράγραφος 1 του άρθρου 2 αντικαθίσταται ως ε¬ 
ξής: 

Οι χρήσεις γης και οι περιορισμοί δόμησης ορίζονται ό¬ 
πως κατωτέρω: 

ο.τ. 

ΚΤΙΡΙΑ 

ΕΠΙΦΑΝΕΙΑ Ο.Τ. 
(ΕΠΙΤ.ΚΑΛΥΨΗ) 

25% 

ΠΡΑΓΜΑΤ. 

ΚΑΛΥΨΗ (ποσοστό) 

ΠΡΑΓΜΑΤ. 
ΕΜΒΑΔΟΝ 
& Σ.Δ. 

Ο.Τ. 1 

Μέγιστο 
επιτρεπόμενο 
ύψος 11 μ. 

Αθλητικές εγκαταστάσεις 

10,215 μ2 

(10.215X25%— 2.553) 

0 μ2 

0 μ2 

Ο.Τ. II 

Μέγιστο 
επιτρεπόμενο 
ύψος 11 μ. 

ΡαιΨΐης 

13.056 μ2 

(13.056X25%= 3.264) 

0 μ2 

0 μ2 

Ο.Τ.Ι1Ι 

Μέγιστο 
επιτρεπόμενο 
ύψος 11μ. 

Φυλάκιο Εισόδου (0) 

Χώρος εναπόθεσης σκαφών 

42.346 μ2 

(42.346X25% = 10.587) 

20μ2—τ 0,047% 

20μ2 

20/42.346= 

0,0005 < 0,40 

Ο.Τ. IV 

Μέγιστο 
επιτρεπόμενο 
ύψος 11 μ. 

(1) Εστιατόριο-Αναψυ κτήριο 

ΚυρΓα αίθουσα 

Σαλόνι 

Κουζίνα 

Αποθήκες 

Αναψυκτήριο 

Είσοδος 

33.599μ2 

(33.599X25% = 8.400) 

1.206 μ2 

750 μ2 


(2) Εγκαταστάσεις εμπορικών 
εκθέσεων 

ΑΟυΑ ϋΐνίΝΟ 

3ΕΑ ΑΝΘϋΝΘ-ύΕΤ 3ΚΙΙΝΟ- 
5αΐΙ όοαΓά3 -εροιΐ ννεαΓ κλπ. 


2 .030 μ2 

1.ΐ68μ2 

(300μ2) 


Υ/Σ Διανομείς ισχύος, 

ρεύματος κ.λπ.) 

Αποδυτήρια προσωπικού 
Εκθεση ναυτικών ειδών 
Βιβλιοπωλείο 

Εμπορική έκθεση (γενική) 
Σηματοφορικό φυλάκιο 



(50μ2) 

(68 μ2) 

(300μ2) 

(50 μ2) 

(360μ2) 

(40 μ2) 


(3} Χώροι Υγιεινής 


269 μ2 

254 μ2 


(4) Κτίριο διοίκησης 

Διοίκηση 

Τελωνείο 

Λιμεναρχείο κ.λπ. 


952 μ2 

700μ2 




ΣΥΝΟΛΟ: 4.457μ2 
4.457/33,599= 14% = 0,14% < 
25% 

Σημ: περιλαμβάνονται και οι 
ημιυπαίθριοι χώροι 

ΣΥΝΟΛΟ :2.872μι2 
2.872/33.599= 

0,08 ( 0,40 

Ο.Τ. V 

Μέγιστο 
επιτροπόμενο 
ύψος 11 μ. 

(5)Χώροι υγεινής 

980μ2 

980Χ25%=245μ2 

60 μ2 

60/980 = 6% ( 25% 

60 μ2 

60/980=0,06(0.40 

ο.τ.νι 

Μέγιστο 

, επιτρεπόμενο 
ύψος 11 μ. 

Υπάρχοντα κτίρια (6) 
(Βιομηχανική χρήση * προς 
ανακαίνιση) 

34.040 μ2 

(34.040 X 25%= 8.510) 

8.035 

23,6% ^25% 

8.035/34.040 = 

23,6(25% 

8.875μ2 

(8.875/34.040 = 

0.26 <0.40) 


Δρόμοι-παραλία 

22.536μ2 




ΓΕΝΙΚΟ ΣΥΝΟΛΟ: 

156.772μ2 

12.572μ2 

8,1% ( 25% 

11.827μ2 

11.827/156.772= 

0,075(0,40 

Η παράγραφος 2 του ιδίου άρθρου καταργείται λόγω 
του αριθμ. 24754/26.6.96 προσυμφώνου μεταβίβασης α¬ 
κινήτου στην ΟΑΥΜΠΙΚ ΜΑΡΙΝ Α.Ε. 

2. Η παράγραφος 2 εδαφ. (γ), (δ), (ε) του άρθρου 3τρο¬ 
ποποιείται ως εξής: 

Εμβαδόν θαλάσσιας ζώνης: 102 θαλάσσια στρέμματα. 

Συνολικό εμβαδόν χερσαίας ζώνης: 156 772 τ.μ. 

Εμβαδόν προσχώσεων: υφιστάμενες 53216 τ.μ., προ- 
τεινόμενες 14110 τ. μ. 

3. Η διάταξη των λιμενικών έργων τροποποιείται όπως 
φαίνεται στο συνημμένο τοπογραφικό διάγραμμα και την 
τεχνική έκθεση του έργου που αποτελούν αναπόσπαστο 
μέρος της παρούσας. 

Ο βόρειος πλωτός κυματοθραύστης που απεικονίζεται 
στο συνημμένο τοπογραφικό διάγραμμα, θα αφαιρεθεί 
σε περίπτωση χωροθέτησης - δημιουργίας τουριστικού 
λιμένα μπροστά από το παρακείμενο ακίνητο. 

4. Η παράγραφος 3του άρθρου 10 αντικαθίσταται ως ε¬ 
ξής: 

Το καταβλητέο στο Δημόσιο αντάλλαγμα για την παρα¬ 
χώρηση της χρήσης και εκμετάλλευσης της χερσαίας και 
θαλάσσιας ζώνης του τουριστικού λιμένα θα ορισθεί στη 
Σύμβαση παραχώρησης. 

5. Ο φορέας διαχείρισης αναλαμβάνει την υποχρέωση 
λήψης μέτρων τεχνητής ανανέωσης των υδάτων. 

6. Κατάταλοιπά η Α.Π. Τ/1098/29.8.91 απόφαση ισχύει 
ως έχει. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1997 

Η ΥΠΟΥΡΓΟΣ 

ΒΑΣ. ΠΑΠΑΝΔΡΕΟΥ 
-Φ- 

Αριθ. Φ6.91/41448/1825 (2) 

Άδεια εκσυγχρονισμού, για ανέγερση νέων αποθηκευτι¬ 
κών χώρων, εργοστασίου παραγωγής φαρμακευτικών 

κτηνιατρικών και καλλυντικών προϊόντων, της Φαμαρ 

ΑΒΕΕ, στο Δήμο Αυλώνος του Νομού Αττικής. 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του Α.Ν. 
207/1967, του από 15.10.1992 Β.Δ/τος, του από 16.3.50 
Β.Δ., όπως τροποποιήθηκε και συμπληρώθηκε με το από 
24.11.53 όμοιο του Ν.Δ. 96/2.8.1973 και του Π.Δ. 396/89 
(ΦΕΚ 172/Α/16.6.89) για τον Οργανισμό της Γενικής 
Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) 
Προεδρικό Διάταγμα «Συγχώνευση των Υπουργείων 
Τουρισμού, Βιομηχανίας Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Την απόφαση με αριθμό Φ6/15761/2822/2.9.93 (ΦΕΚ 
743/Β/27.9.93) με την οποία χορηγήθηκε άδεια λειτουρ¬ 
γίας διάρκειας έως 2.9.98, στο εν λόγω εργοστάσιο. 


6. Την από 18.8.97 αίτηση της ΦΑΜΑΡ ΑΒΕΕ, για τη χο¬ 
ρήγηση άδειας εκσυγχρονισμού για ανέγερση νέων απο¬ 
θηκευτικών χώρων στο εργοστάσιό της. 

7. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

8. Την από 26.8.97 εισήγηση της υπηρεσίας μας και τη 
γνωμάτευση του Ε.Ο.Φ. με αριθμό 0-744/12η/22.10.97, α¬ 
ποφασίζουμε: 

1. Χορηγούμε άδεια εκσυγχρονισμού, για την ανέγερση 
νέων αποθηκευτικών χώρων, διάρκειας μέχρι27.9.98, στο 
εργοστάσιο παραγωγής φαρμακευτικών, κτηνιατρικών 
και καλλυντικών προϊόντων της ΦΑΜΑΡ ΑΒΕΕ, σύμφωνα 
με τα σχεδιαγράμματα που θεωρήσαμε με την παρούσα 
απόφασή μας και που έχει τα ακόλουθα ειδικότερα στοι¬ 
χεία: 

α. Θέση: Δήμος Αυλώνος 
Νομός Αττικής 

Οδός 48ο χλμ. Ε.Ο. Αθηνών - Λαμίας 

β. Κάτοχος: ΦΑΜΑΡ ΑΒΕΕ. 

Με τους εξής όρους και περιορισμούς: 

α. Η εταιρεία υποχρεούται, πριν από την έναρξη οποι¬ 
οσδήποτε οικοδομικής εργασίας, να εφοδιασθεί με τις α¬ 
ναγκαίες οικοδομικές άδειες από την αρμόδια Υπηρεσία 
Πολεοδομίας, η δε ανέγερση των νέων κτιρίων θα πρέπει 
να γίνει σύμφωνα με τις ισχύουσες Πολεοδομικές διατά¬ 
ξεις καιτονΓ.Ο.Κ. 

β. Τα νέα κτίρια θα πρέπει να καλυφθούν με Πιστοποιη¬ 
τικό Πυρασφαλείας της αρμόδιας Πυροσβεστικής Υπη¬ 
ρεσίας και να περιληφθούν στην επανεξέταση των περι¬ 
βαλλοντικών όρων λειτουργίας των νέων κτιρίων μαζί με 
την άδεια ολόκληρης της βιομηχανικής εγκατάστασης. 

2. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

3. Η παρούσα άδεια δεν απαλλάσσει την ενδιαφερόμιε- 
νη εταιρεία απάτην υποχρέωση να εφοδιασθεί με άλλη ά¬ 
δεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1997 
Με εντολή Υπουργών 

Ο Γεν. Γραμ. Βιομηχανίας Ο Γ εν. Δ/ντής Υγείας 
Κ. ΝΤΗΝΙΑΚΟΣ Γ. ΠΑΠΟΥΤΣΑΚΗΣ 

- ♦ - 

Αριθ. ΥΠΠΟ/ΚΑΤΕΧΝ/Δ/48812 (3) 

Χορήγηση άδειας ίδρυσης και λειτουργίας 
Παραρτήματος του Εθνικού Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά 
Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης- 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαι- 
δεύσεως». 

6. Το άρθρο 41 του Ν. 1597/81 «Προστασία και ανάπτυ¬ 
ξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», 
ΥΠΠΟ/ΓΝΟΣ/33992/31.8.87 «Προϋποθέσεις λειτουργίας 
Τμήματος Κλασσικής Κιθάρας» (ΦΕΚ 500/Β/87), 
ΥΠΠΟ/ΓΝΟΣ/33991/23.8.87 «Προϋποθέσεις λειτουργίας 
Τμήματος Κλαβικύμβαλου (Τσέμπαλο), (ΦΕΚ 609/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στους Γεν. 
Γραμματείς, Γεν.Διευθυντές και Προϊσταμένους των 
Διευθύνσεων Τμημάτων και Γραφείων της Κ.Υ. του ΥΠΠΟ 
(ΦΕΚ 987/Β/28.11.91). 

9. Το από 10.11.97 πρακτικό αυτοψίας της Επιτροπής ε¬ 
λέγχου κτιρίων Σχολών Χορού και Μουσικής του ΥΠΠΟ. 

10. Την από 13.10.97 αίτηση του Εθνικού Ωδείου με τα 
συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο άδεια ίδρυσης και λει¬ 
τουργίας παραρτήματος που θα στεγαστεί στο κτίριο επί 
της οδού Γεννήσεως Χριστού αριθμ 9 στο Δήμο Αχαρνών. 

2. Το παράρτημα θα λειτουργήσει τα τμήματα: 

1. Ωδικής 2. Αρμονίας 3. Αντίστιξης 4. Πληκτών 5. 
Πνευστών 6. Εγχόρδων 7. Μονωδίας 8. Κλασικής κιθά¬ 
ρας·. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το β’ εξάμηνο του σχολικού έτους 
1997-98. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 632 (4) 

Απαγορεύσεις κυνηγίου στις λιμνοθάλασσες Αιτωλικού, 
Μεσολογγίου, Κλείσοβας, Νεοχωρίου, Κατοχής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 
Έχοντας υπόψη: 

1. Τις διατάξεις του άρθρ. 258 παρ. 5του Ν.Δ. 86/69, που 
προστέθηκε με το άρθρο 7 παρ. 3 του Ν. 177/75 «περί α- 
ντικαταστάσεως και συμπληρώσεως διατάξεων τινών του 
Νομοθετικού Διατάγματος 86/69 περί Δασικού Κώδικα». 

2. Τις διατάξεις του άρθ. 8 §1 και2της 414985/85 κοινής 
απόφασης Υπουργών Εθνικής Οικονομίας και Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/93 (ΦΕΚ40/Α722.3.93) «περί 
καθορισμού αρμοδιοτήτων που διατηρούνται από τον 
Υπουργό Γεωργίας και τις περιφερειακές αρχές. 

4. Τις διατάξεις του Ν. 2218/94 (ΦΕΚ 90/Α713.6.94) 
«Ίδρυση Νομαρχιακής Αυτοδιοίκησης, τροποποίησης 
διατάξεων για την πρωτοβάθμια αυτοδιοίκηση και την πε¬ 
ριφέρεια και άλλες διατάξεις». 


5. Τις διατάξεις του Ν. 2240/94 (ΦΕΚ 153/Α/16.9.94) συ¬ 
μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις». 

6. Το άρθρο 29Ατου Ν. 1558/85 «Κυβέρνηση και κυβερ¬ 
νητικά όργανα», που προστέθηκε με το άρθρο 27 του Ν. 
2081/92 (ΦΕΚ Α’ 154/10.9.92). 

7. Την με αριθμ. 93671/4857/18.11.97 Δ/γή του 
Υπουργείου Γεωργίας «για ρυθμίσεις κυνηγίου στο 
Μεσολόγγι». 

8. Την με αριθμ. 2654/20.11.97 εισήγηση του Δα¬ 
σαρχείου Μεσολογγίου, σε συνδυασμό με τη σκοπιμότη¬ 
τα απαγόρευσης του κυνηγίου, για την προστασία, ανά¬ 
πτυξη και αναπαραγωγή της άγριας πτηνοπανίδας στις 
λιμνοθάλασσες Μεσολογγίου, Αιτωλικού, Νεοχωρίου, 
Κατοχής και στα στόμια των ποταμών Ευήνου και 
Αχελώου. 

9. Την με αριθμ. 159/10.9.97 απόφαση Γ.Γ. Περιφέρειας 
Δυτ. Ελλάδος, αποφασίζουμε: 

Α. Απαγορεύουμε για δύο χρόνια, ήτοι από 25.11.97 έ¬ 
ως 25.11.99 το κυνήγι όλωντων θηραμάτων, μέσα στις λι¬ 
μνοθάλασσες Μεσολογγίου, Αιτωλικού, Νεοχωρίου. 
Κατοχής και στα στόμια των ποταμών Ευήνου και 
Αχελώου. 

Β. Η άσκηση του κυνηγίου θα γίνεται μόνο στα χερσαία 
τμήματα, γύρω από τις λιμνοθάλασσες απαγορευομένης 
της πρόσβασης πλωτών μέσων και πεζών στις νησίδες, τε¬ 
χνητά έργα και εγκαταστάσεις ιχθυοτροφείων μέσα στις 
λιμνοθάλασσες. 

Γ. Επιτρέπουμε το κυνήγι ειδών των οποίων επιτρέπεται 
η Θήρα πάνω στους εξής δρόμους. 

Γ1. Προς Βουνόπουλο και περιμετρικό Αλυκών στο 
Μεσολόγγι. 

Γ2. Προς Παλιούρι και στο δρόμο Ανατολικά του 
Αντλιοστασίου προς τον Άγιο Νικόλαο στη θέση Αγία 
Τριάδα Αιτωλικού, καθώς και Δυτικά στο δρόμο μέχρι το 
κόψιμο προς Παλιούρι. 

Γ3. Προς Σίδηρο Θολής Νεοχωρίου. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρ. 3 Ν. 177/75 ΦΕΚ 205/Α/75) και θα ι¬ 
σχύει από 25.11.97 έως 25.11.99. 

Το Δασαρχείο Μεσολογγίου παρακαλείται για την έκ¬ 
δοση της σχετ. Δασικής Απαγορευτικής Διάταξης. 

Μεσολόγγι, 20 Νοεμβρίου 1997 

Με εντολή Γεν. Γραμ. Περιφέρειας 
Ο Διευθυντής Δασών 
ΧΡΗΣΤΟΣ ΦΑΣΟΥΛΗΣ 

-♦- 

Αριθ. 295 85 (5) 

Σύσταση αμιγούς κοινοτικής επιχείρησης στην κοιν. 
Καστανέας Ν. Ιωαννίνων με την επωνυμία «ΚΟΙΝΟ¬ 
ΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΚΑΣΤΑΝΕΑΣ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τ. Β’. 

3. Την απόφαση του Κοινοτικού Συμβουλίου Καστανέας 
του Νομού Ιωαννίνων αριθμ. 20/1997, αποφασίζουμε: 

1) Συνιστάται στην Κοινότητα Καστανέας του Νομού 
Ιωαννίνων επιχείρηση με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ 
ΑΝΑΠΤΎ-ΗΣ ΚΑΣΤΑΝΕΑΣ Κ.Ε.Τ.Π.Α.Κ.» ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις 
διατάξεις των άρθρων 277 έως 284, 287, 291 και 304 του 
Π.Δ/τος 410/95 (Δημοτικός και Κοινοτικός Κώδικας). 

2) Σκοπός της επιχείρησης είναι: Προώθηση του οικο- 
τουρισμού και του αγροτουρισμού στην Κοινότητα με κα¬ 
τασκευή και εκμετάλλευση Κοινοτικού Ξενώνα. Η ανα¬ 
βάθμιση του Δημοτικού Σχολείου ως ιστορικό διατηρητέο 
μνημείο σε Πολιτιστικό Κέντρο, όπου θα λαμβάνουν χώρα 
διάφορες εκδηλώσεις πολιτιστικού και πνευματικού πε¬ 
ριεχομένου. Ανάδειξη και προβολή τόσο του φυσικού 
κάλλους της περιοχής όσο και του αρχιτεκτονικού και χω¬ 
ροταξικού ενδιαφέροντος της Κοινότητας. 

3) Η επιχείρηση διοικείται από πενταμελές (5) 
Διοικητικό Συμβούλιο, που τα μέλη του ορίζονται μαζί με 
αναπληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Κοινοτικού Συμβουλίου ένας (1) 
είναι εκπρόσωπος φορέωντης Κοινότητας, ένα (1) μέλος 
είναι δημότης της Κοινότητας που να έχει πείρα ή γνώσεις 
σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) ότανη Επιχείρηση απασχολεί περισσό¬ 
τερους από είκοσι εργαζομένους. 

4) Η διάρκεια της Επιχείρησης είναι είκοσι (20) χρόνια α¬ 
πό τη δημοσίευση της απόφασης αυτής στην Εφημερίδα 
της Κυβέρνησης. 

5) Έδρα της Επιχείρησης είναι η Κοινότητα Καστανέας 
του Νομού Ιωαννίνων. 

6) Το κεφάλαιο που διαθέτει η Κοινότητα στην 
Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9 του Ν. 2190/20 ως εξής: 

Β. Μετρητά ποσό πεντακόσιες χιλιάδες (500.000) δραχ¬ 
μές. 

7) Πόροι της Επιχείρησης είναι: Τα έσοδα απάτην εκμε¬ 
τάλλευση του Κοινοτικού Ξενώνα, από άλλες δραστηριό¬ 
τητες της Επιχείρησης και γενικά την άσκηση της δρα- 
στηριότητάς της, οι πρόσοδοι από την περιουσία της, δά¬ 
νεια, κληρονομιές, εισφορές, δωρεές και λοιπές 
επιχορηγήσεις. 

8) Η Επιχείρηση διαλύεται: 

(α) Με απόφαση του Κοινοτικού Συμβουλίου, με την α¬ 
πόλυτη πλειοψηφία των μελών του και απόφαση του 
Περιφερειακού Διευθυντή. 

(β) Όταν λήξει χωρίς να παραταθεί η διάρκεια της 
Επιχείρησης και 

(γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το 
Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 


9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτείατης Επιχείρησης, διέπονται απότις σχετι¬ 
κές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 καιτην με αριθμό 25027/9.4.84 α¬ 
πόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β’. 

10) Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας 
Καστανέας, ποσού δρχ. 500.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Νοεμβρίου 1997 

Με εντολή Γ εν. Γ ραμ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 
-Φ- 

Αριθ. ΔΒ οίκ. 3172 (6) 

Αποχαρακτηρισμός Λατομικής Ζώνης στο Ν. Αχάίας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

α) Την αριθμ. Α 39417/2.12.85 απόφαση του Νομάρχη 
Αχάίας (ΦΕΚ 818/31.12.85 τ. Β’), με την οποία καθορίσθη¬ 
κε λατομική ζώνη έκτασης 646,175 γτ στην περιοχή των 
κοινοτήτων Πορτών - Χαραυγής (όρος Σκόλλις). 

β) Την απόφαση του Υπουργού Πολιτισμού 
ΥΠΠΟ/ΑΡΧ/Α1/Φ43/21241/1154/23.5.1994 (ΦΕΚ 427/7.6.94 
τ. Β’), με την οποία χαρακτηρίσθηκε η περιοχή του όρους 
Σκόλλις Αχάίας ως αρχαιολογικός χώρος. 

γ) Τις διατάξεις του Ν. 2115/93 άρθρο 26 παραγρ. 1 ό¬ 
που ορίζεται ότι λατομικές περιοχές που έχουν καθορι- 
σθεί με βάση τις διατάξεις των Νόμων 386/76 και 1428/84 
και δεν έχουν ενεργοποιηθεί μέσα σε πέντε χρόνια, απο¬ 
χαρακτηρίζονται με απόφαση του Νομάρχη, αποφασί¬ 
ζουμε: 

Τον αποχαρακτηρισμό της λατομικής ζώνης των 
Κοινοτήτων Πορτών και Χαραυγής (όρος Σκόλλις) εμβα- 
δού 646,175 μ^ που περικλείεται από τις συντεταγμένες: 

Α. Χ= 9400 22340 

Β.Χ= 10070 Ψ = 22270 
Γ. X = 10140 Ψ = 22125 
Δ. X = 10130 Ψ = 22590 
Ε.Χ= 9970 Ψ = 21307 
Ζ. X = 9480 Ψ = 21365 
Η. X = 9423 Ψ = 21675 
Κ.Φ.Χ. Πύργος - Ολυμπία φ = 37° 45’ λ = -2° 15' 

Κλ. 1 : 100.000 

γιατί η ανωτέρω έκταση ευρίσκεται μέσα στον κηρυγμένο 
αρχαιολογικό χώρο του όρους Σκόλλις όπως περιγράφε- 
ται στην υπουργική απόφαση ΥΠΠΟ/ ΑΡΧ/Α1/ Φ43/ 
21241/1154/23.5.1994. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 
ΗπαρούσαναδημοσιευθάστηνΕφημερίδατης Κυβερνήσεως. 

Πάτρα, 18 Νοεμβρίου 1997 
Ο Νομάρχης 

ΣΤΑΘΗΣ ΑΘΑΝΑΣΟΠΟΥΛΟΣ-ΣΕΡΕΤΗΣ 

Αριθ. 5433 ( 7 ) 

Καθορισμός αποδέκτη και ειδικών όρων διαθέσεως λυμά- 
τωντης Κοινότητας Καστελλίων Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Αφού έλαβε υπ’ όψη: 

1. Την αριθ. ΕΙβ/221/83 Υγειονομική Διάταξη, όπως 
τροποποιήθηκε μεταγενέστερα. 

2 . Την Α5/2280/83 Κοινή Υπουργική Απόφαση «Περί 
προστασίας των νερών που χρησιμοποιούνται για την ύ¬ 
δρευση της περιοχής πρωτεύουσας από ρυπάνσεις και 
μολύνσεις. 

3. Την αριθ. 2416/96/24-1-97 έγκριση περιβαλλοντικών 
όρων της περιφέρειας Στερεός Ελλάδος της Δ/νσης 
Περιβάλλοντος και Χωροταξίας. 

4. Τη τεχνική μελέτη των Μηχανικών Ασημακοπούλου 
και Χρυσούλας Ευθυμίου της Δ/νσης Τεχνικών 
Υπηρεσιών. 

5. Το αριθ. 739/29-10-97 έγγραφο της Κοινότητας 
Καστελλίων. 

6 . Το από 14-11-97 πρακτικό της αρμόδιας επιτροπής, 
αποφασίζουμε: 

Καθορίζουμε τη διάθεση των λυμάτων της Κοινότητας 
Καστελλίων στον παραπόταμο (χείμαρο) του Βοιωτικού 
Κηφισσού, αφού προηγουμένως από την ενδιαφερόμενη 
Κοινότητα τηρηθούν οι απαραίτητες προϋποθέσεις που 
προβλέπονται από την αριθ. ΕΙβ/221/65Υγ. Διάταξη, ήτοι: 

1. Τα λύματα μετά από πρωτοβάθμια επεξεργασία (ε- 
σχαρισμός, διαδοχικές δεξαμενές λυποσυλέκτη, απορ¬ 
ροφητική τάφρο) και τελική χλωρίωση θα παροχετεύο¬ 
νται στο παραπόταμο χείμαρρο του Βοιωτικού Κηφισσού, 
του οποίου τα ύδατα όταν υπάρχουν καθορίζουμε ανώτε¬ 
ρης τάξης χρήσης την άρδευση κ.λπ., πλην ύδρευσης, κο¬ 
λύμβησης και αλιεία. 

2 . Οι εγκαταστάσεις επεξεργασίας των λυμάτων θα το¬ 
ποθετηθούν στη θέση Ξηριάδες, πλησίον της παλιάς γέ¬ 
φυρας της Κοινότητας Καστελλίων του αναφερόμενου 
ποταμού, όπως προβλέπεταιαπότη μελέτη, καθιστούν υ¬ 
πεύθυνη την Κοινότητα Καστελλίων για να επιλαμβάνεται 
όλων των απαιτούμενων έργων και μέτρων, για την προ¬ 
στασία της Δημόσιας Υγείας, καθώς και από κάθε άλλη ό¬ 
χληση των περίοικων από τυχόν δυσοσμίες, ανάπτυξη ε¬ 
ντόμων κ.λπ. 

3. Η μεταφορά των λυμάτων από τις εγκαταστάσεις ε¬ 
πεξεργασίας των μέχρι του χειμμάρου θα διενεργείται μέ¬ 
σω κλειστού υπεδάφιου αγωγού. 

4. Πλήρη προληπτικά έλεγχο θα ασκούν η Υγειονομική 
Υπηρεσία, η Δ/νση Τεχνικών Υπηρεσιών και η Τ.Υ.Δ.Κ. 

5. Σε περίπτωση οποιοσδήποτε βλάβης του συστήμα¬ 
τος των λυμάτων, αυτά θα μεταφέρονται με βυτιοφόρο 
αυτοκίνητο στο χώρο απορρίψεως των απορριμάτωντης 
Κοινότητας ή σε άλλο σημείο το οποίο θα καθορισθεί από 
την Υγειονομική Υπηρεσία. 

6 . Σε περίπτωση τροποποίησης του αποδέκτη άρθρο 
( 8 ) υποχρεούται η Κοινότητα να συμμορφώνεται προς αυ¬ 
τό εντός της καθορισμένης κάθε φορά προθεσμίας και να 
λαμβάνονται απ’ αυτή όλα τα αναγκαία μέτρα και απαι- 
τούμενα έργα κατά τρόπο που να εκπληρούνται οι όροι 
του άρθρου ( 2 ) της ΕΙβ/221/65 Υγ. Διάταξης. 

Η παρούσα να δημοσιευθεί στην Εφημερίδα τπο 
Κυβερνήσεως. 

Άμφισσα, 14 Νοεμβρίου 1997 
Ο Νομάρχης 
Α. ΚΑΡΑΧΑΛΙΟΣ 


Αριθ. 5279 (8) 

Καθορισμός αποδέκτη και ειδικών όρων διαθέσεως λυμά¬ 
των της Κοινότητας Επταλόφου Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Αφού έλαβε υπ’ όψη: 

1 . Την αριθ. ΕΙΒ/221/65 Υγειονομική Διάταξη «Περί δια¬ 
θέσεως λυμάτων Βιομηχανικών αποβλήτων», όπως τρο¬ 
ποποιήθηκε μεταγενέστερα. 

2 . Το αριθ. Υ/451/12-5-97 έγγραφο του Υπουργείου 
Υγείας Πρόνοιας. 

3. Το σχετικό φάκελλο που περιέχει τη τεχνική μελέτη 
κ.λπ. του μηχανικού ΕΜΜ. ΒΑΣΙΛΕΙΟΥ. 

4. Το από 30-10-97 πρακτικό της αρμόδιας επιτροπής, 
αποφασίζουμε: 

Καθορίζουμε τη διάθεση των λυμάτων της Κοινότητας 
Επταλόφου στο ρέμα Αγοριανίτης, αφού προηγουμένως 
από την ενδιαφερόμενη Κοινότητα τηρηθούν οι απαραί¬ 
τητες προϋποθέσεις που προβλέπονται με την αριθ. 
ΕΙΒ/221/65 Υγειονομική Διάταξη, ήτοι: 

ΒΟϋ5<30Μ9/Ιί. 

ΟΟΟϋ<90 Μρ/Ιί. 

Αιωρούμενα στερεά <30Μ9/Ιί. 

Άζωτο < 15 Μ 9 /ΙΓ 

Λίπη-Έλαια 0 . 

Επιπλέοντα στερά 0 . 

Υπολειπόμενο Χλώριο 0,1 Μ 9 /ΙΓ 

Διαλυμένο οξυγόνο 3 Μρ/Ιΐ. 

Το 95% των λαμβανομένων δειγμάτων, θα βρίσκεται ε¬ 
ντός των ανωτέρω ορίων. 

1. Τα λύματα γενικά μετά την επεξεργασία του 
Βιολογικού καθαρισμού θα χλωριώνονται υποχρεωτικά 
με υποχλωριώδες Νάτριο (ΝαΟΟΙ_) για την πλήρη προ¬ 
στασία του Φυσικού περιβάλλοντος θα γίνεται αποχλω- 
ρίωση τωνχλωριωμένωνλυμάτων. Τα καθαρισμένα λύμα¬ 
τα που τυχόν θα χρησιμοποιούνται για άρδευση, πλήν ύ¬ 
δρευσης, κολύμβησης και αλιείας, θα έχουν τα ανάλογα 
χαρακτηριστικά που θα μετρώνται συστηματικά από τον 
αρμόδιο φορέατου έργου, με τη συνεχή παρακολούθηση 
του Τμήματος Περιβάλλοντος της Νομαρχιακής Αυτ/σης 
Φωκίδας. Για την υιοθέτηση των απαιτουμένων ποιοτικών 
χαρακτηριστικών προς άρδευση λυμάτων θα ληφθούν υ¬ 
πόψη οι ακόλουθοι παράγοντες, προστασίας της 
Δημόσιας Υγείας, του Περιβάλλοντος και των καλλιεργει¬ 
ών. 

Αποκλείεται η διάθεση των επεξεργασμένων λυμάτων 
στο έδαφος, για την επαναφόρτιση, εμπλουτισμού του υ¬ 
πόγειου υδροφόρου ορίζοντα και διάθεση αυτών, μέσω 
γεωτρήσεων εισπίεσης κατ’ ευθείαν στον υδροφόρο ορί¬ 
ζοντα. 

2. Τα λύματα πριν την παροχέτευσή τους στο αναφε- 
ρόμενο ρέμα, θα υποβάλλονται σε επεξεργασία βιολογι¬ 
κού καθαρισμού, όπως ακριβώς αναφέρεται στη μελέτη 
του μηχανικού Εμ. Βασιλείου, κατά τρόπο που να πλη- 
ρούνται οι προϋποθέσεις που ορίζει η ΕΙΒ/221/65 
Υγειονομική Διάταξη. 

3. Για τις εγκαταστάσεις επεξεργασίας των λυμάτων, 
οι οποίες θα τοποθετηθούν στη θέση Βαρκλάκη ή Αγ. 
Αθανάσιος, όπως προβλέπεται από τη μελέτη, καθίσταται 
υπεύθυνη η Κοινότητα Επταλόφου και θα επιλαμβάνεται 
όλων των απαιτουμένων έργων ή μέτρων, για την προ¬ 
στασία της Δημόσιας Υγείας, καθώς και από κάθε άλλη ό- 

χληση των περίοικων κ.λπ., θίγόμενων από τυχόν δυσο¬ 
σμίες κ.λπ. 

4. Η μεταφορά των λυμάτων από τις εγκαταστάσεις ε¬ 
πεξεργασίας των μέχρι το ρέμα θα γίνεται με κλειστό υ- 
πεδάφιο αγωγό. Πλήρη προληπτικό έλεγχο θα ασκούν η 
Υγειονομική Υπηρεσία, η ΤΥΔΚ, η Κοινότητα Επταλόφου 
και το Τμήμα Περιβάλλοντος της Νομ. Αυτ/σης Φωκίδας. 

5. Σε περίπτωση οποιοσδήποτε βλάβης του συστήμα¬ 
τος των λυμάτων, αυτά θα μεταφέρονται με βυτιοφόρο 
αυτοκίνητο στο χώρο απορρίψεως των απορριμάτων της 
Κοινότητας ή σε άλλο σημείο, το οποίο θα ορισθεί από την 
Υγειονομική Υπηρεσία. 

Η παρούσα να δημοσιευθεί στην Εφημερίδα της 
Κυβερνήσεως. 

Άμφισσα, 7 Νοεμβρίου 1997 
Ο Νομάρχης 
Α. ΚΑΡΑΧΑΛΙΟΣ 
-♦- 

Αριθ. 7935/25-11-97 (9) 

Αύξηση του Μετοχικού Κεφαλαίου της «3ΕΑΡΑΡΜ ΙΟΝΙ- 
ΑΝ Α.Ε.» με δημόσια εγγραφή και εισαγωγή των μετο¬ 
χών της στην παράλληλη αγορά του Χ.Α. Α. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 117/14-10-97, θέμα 1°) 

Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 


«Περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τις διατάξεις του άρθρου 78 παρ. 1β του Ν. 
1969/1991 «Εταιρείες Επενδύσεων Χαρτοφυλακίου. 
Αμοιβαία Κεφάλαια, διατάξεις εκσυγχρονισμού και εξυ- 
γιάνσεωςτης Κεφαλαιαγοράς και άλλες διατάξεις», όπως 
τροποποιήθηκε, συμπληρώθηκε και ισχύει σήμερα με το 
άρθρο 18 του Ν. 2198/94 ΦΕΚ43Α. 

3. Τις διατάξεις της παρ. 3 του άρθρου 3 του Π.Δ. 
350/1985 «Περί καθορισμού των προϋποθέσεων εισαγω¬ 
γής κινητών αξιών στο Χρηματιστήριο Αξιών Αθηνών», ό¬ 
πως ισχύει. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 4-9-1997 συνεδρίασης του Δ.Σ. του 
Χ.Α.Α., αποφασίζει ομόφωνα: 

Παρέχει την άδειά της για την αύξηση μετοχικού κεφα¬ 
λαίου, με δημόσια εγγραφή της εταιρείας «5ΕΑΡΑΠΜ ΙΟ¬ 
Ν I ΑΝ Α.Ε.» και την εισαγωγή των μετοχών της στην πα¬ 
ράλληλη αγορά του Χρηματιστηρίου Αξιών Αθηνών. 

Η άδεια αφορά την έκδοση 375.000 νέων κοινών ανωνύ¬ 
μων μετοχών, ονομαστικής αξίας δρχ. 160. 

Η τιμή διάθεσης θα καθορισθεί σύμφωνα με τις διατά¬ 
ξεις του άρθρου 12 του Ν. 2324/1995. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



